ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องการกำหนดประเภทและอายุใบอนุญาตการประกอบกิจการพลังงานพ.ศ. ๒๕๕๑ อาศัยอำนาจตามความในมาตรา๔๗ วรรคสอง แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง การกำหนดประเภทและอายุใบอนุญาตการประกอบกิจการพลังงาน พ.ศ. ๒๕๕๑ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ประกาศคณะกรรมการนโยบายพลังงานแห่งชาติ เรื่อง การกำหนดประเภทและอายุใบอนุญาตการประกอบกิจการไฟฟ้าพ.ศ. ๒๕๕๑(๒)ประกาศคณะกรรมการกำกับกิจการพลังงาน เรื่องการกำหนดประเภทและอายุใบอนุญาตการประกอบกิจการไฟฟ้าพลังงานหมุนเวียน พ.ศ. ๒๕๕๑ข้อ๔ ใบอนุญาตการประกอบกิจการพลังงานมีสองประเภทดังนี้(๑)ใบอนุญาตการประกอบกิจการไฟฟ้า(๒)ใบอนุญาตการประกอบกิจการก๊าซธรรมชาติข้อ๕ ใบอนุญาตการประกอบกิจการไฟฟ้ามีห้าประเภทดังนี้(๑)ใบอนุญาตผลิตไฟฟ้า ออกให้แก่ผู้ผลิตไฟฟ้า(๒)ใบอนุญาตระบบส่งไฟฟ้า ออกให้แก่ผู้ประกอบกิจการระบบส่งไฟฟ้า(๓)ใบอนุญาตระบบจำหน่ายไฟฟ้า ออกให้แก่ผู้ประกอบกิจการระบบจำหน่ายไฟฟ้า(๔)ใบอนุญาตจำหน่ายไฟฟ้าออกให้แก่ผู้ประกอบกิจการจำหน่ายไฟฟ้าให้แก่ผู้ใช้ไฟฟ้าซึ่งมิใช่ผู้รับใบอนุญาตประกอบกิจการไฟฟ้า(๕)ใบอนุญาตควบคุมระบบไฟฟ้า ออกให้แก่ผู้ประกอบกิจการศูนย์ควบคุมระบบไฟฟ้าข้อ๖ ใบอนุญาตการประกอบกิจการไฟฟ้าทุกประเภทให้มีอายุไม่เกินยี่สิบห้าปีนับแต่วันที่ออกใบอนุญาตข้อ๗ ใบอนุญาตการประกอบกิจการก๊าซธรรมชาติมีสี่ประเภทดังนี้(๑)ใบอนุญาตขนส่งก๊าซธรรมชาติทางท่อผ่านระบบส่งก๊าซธรรมชาติออกให้แก่ผู้ประกอบกิจการขนส่งก๊าซธรรมชาติทางท่อผ่านระบบส่งก๊าซธรรมชาติ(๒)ใบอนุญาตจัดหาและค้าส่งก๊าซธรรมชาติ ออกให้แก่ผู้จัดหาและค้าส่งก๊าซธรรมชาติจากจุดซื้อขายก๊าซธรรมชาติผ่านระบบส่งก๊าซธรรมชาติไปยังจุดจ่ายก๊าซธรรมชาติให้แก่ผู้ซื้อ(๓)ใบอนุญาตค้าปลีกก๊าซธรรมชาติผ่านระบบจำหน่ายก๊าซธรรมชาติออกให้แก่ผู้จำหน่ายก๊าซธรรมชาติจากจุดซื้อขายก๊าซธรรมชาติผ่านระบบจำหน่ายก๊าซธรรมชาติไปยังจุดจ่ายก๊าซธรรมชาติให้แก่ผู้ซื้อ(๔)ใบอนุญาตเก็บรักษาและแปรสภาพก๊าซธรรมชาติจากของเหลวเป็นก๊าซออกให้แก่ผู้ประกอบกิจการเก็บรักษาและแปรสภาพก๊าซธรรมชาติจากของเหลวเป็นก๊าซข้อ๘ ใบอนุญาตการประกอบกิจการก๊าซธรรมชาติทุกประเภทให้มีอายุไม่เกินยี่สิบห้าปีนับแต่วันที่ออกใบอนุญาตข้อ๙ ในการกำหนดอายุใบอนุญาตให้พิจารณาถึงความสอดคล้องกับขนาดและลักษณะของกิจการพลังงานประเภทต่างๆ โดยให้คำนึงถึงผลกระทบต่อประชาชน ความคุ้มค่าทางเศรษฐกิจ สังคม และการลงทุนรวมถึงลักษณะการแข่งขันของกิจการแต่ละประเภทข้อ๑๐ ใบอนุญาตการประกอบกิจการไฟฟ้าตามประกาศคณะกรรมการนโยบายพลังงานแห่งชาติเรื่อง การกำหนดประเภทและอายุใบอนุญาตการประกอบกิจการไฟฟ้า พ.ศ. ๒๕๕๑และประกาศคณะกรรมการกำกับกิจการพลังงาน เรื่องการกำหนดประเภทและอายุใบอนุญาตการประกอบกิจการไฟฟ้าพลังงานหมุนเวียน พ.ศ. ๒๕๕๑ให้ถือเป็นใบอนุญาตผลิตไฟฟ้า หรือใบอนุญาตจำหน่ายไฟฟ้า ตามประกาศนี้ แล้วแต่กรณีโดยอนุโลมและให้ใช้ได้จนกว่าจะสิ้นอายุใบอนุญาตหรือเมื่อได้รับใบอนุญาตตามประกาศนี้แทนคำขอรับใบอนุญาตประกอบกิจการไฟฟ้าตามประกาศคณะกรรมการกำกับกิจการพลังงานเรื่อง การกำหนดประเภทและอายุใบอนุญาตการประกอบกิจการไฟฟ้าพลังงานหมุนเวียน พ.ศ.๒๕๕๑ ให้ถือเป็นคำขอใบอนุญาตผลิตไฟฟ้า หรือใบอนุญาตจำหน่ายไฟฟ้า ตามประกาศนี้ แล้วแต่กรณีประกาศ ณ วันที่ ๔ธันวาคม พ.ศ. ๒๕๕๑ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๑๓ มกราคม ๒๕๕๒จุฑามาศ/ปรับปรง๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๓ ง/หน้า ๕๑/๘ มกราคม ๒๕๕๒